
Mesterséges intelligencia a matematikában: A ChatGPT képességei és gyakorlati hatásai

A nagy nyelvi modellek (LLM-ek), mint például a ChatGPT megjelenése jelentős figyelmet keltett számos területen, beleértve a középiskolai és egyetemi oktatást is. Az LLM-ek fejlett mesterséges intelligencia alapú modellek, amelyek hatalmas mennyiségű szöveges adaton tanulva képesek emberi nyelvhez hasonló szövegeket megérteni, generálni és hatékonyan manipulálni különféle alkalmazási területeken. Jelen tanulmány célja, hogy megvizsgálja a ChatGPT matematikai problémamegoldó képességeit, valamint az oktatási és tanulási folyamatokra gyakorolt lehetséges hatásait.
A legújabb kutatások kimutatták, hogy a mesterséges intelligencián alapuló eszközök képesek hatékonyan teljesíteni különböző tudományterületeken, még egyetemi szintű teszteken is (Dinh et al., 2024)﻿1. Ezen eredményekre építve a kutatásomban megvizsgálom a ChatGPT teljesítményét a matematika érettségi vizsgán és az országos Kömal matematika versenyen.
Az eredmények szerint a ChatGPT-4 (Technical Report, 2024)2 figyelemre méltóan jól teljesít a matematikai érettségi feladatok megoldásában. A fejlettebb modellek, mint például a GPT-o1, ígéretes eredményeket mutatnak még a Kömal versenyfeladatokban is.
Továbbá, hogy feltérképezzem ezen eszközök gyakorlati hatásait, felmérést végeztem középiskolai diákok és egyetemi hallgatók körében a ChatGPT matematikával kapcsolatos használati szokásaikról. Továbbá, egy Turing-teszt keretében összehasonlíttattam érthetőség szempontjából az AI által generált definíciókat és magyarázatokat egyetemi és középiskolai tanárok által adott magyarázatokkal.
Ez a kutatás hozzájárul a mesterséges intelligencia matematika oktatásba való integrációjával kapcsolatos eredményekhez, melyek betekintést nyújtanak az AI eszközök, mint a ChatGPT, által kínált lehetőségekbe és kihívásokba a matematikai oktatásban, megalapozva a további kutatásokat és pedagógiai innovációkat ebben a gyorsan fejlődő területen.

